ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005571

ขอให้แก้ไขปัญหากลิ่นเหม็นรบกวนจากสารเคมีในการประกอบกิจการของ ร้านจำหน่ายและซ่อมแซมแบตเตอรี่รถยนต์ ผ้าเบรค หม้อน้ำรถยนต์ ลักษณะเป็นอาคารพาณิชย์ ขนาด 1 คูหา อยู่ติดถนนใหญ่มีรถโดยสารประจำทางวิ่งผ่าน (ตามผู้ร้องแจ้ง) ซึ่งประกอบกิจการมาประมาณ 30-40 ปีแล้ว เปิดทำการประมาณเวลา 08.00 - 17.00 น. ผู้ร้องแจ้งว่าจะได้รับผลกระทบจากกลิ่นเหม็นรบกวนจากสารเคมีและกลิ่นบุหรี่มาเรื่อยๆ (ไม่ระบุระยะเวลาที่แน่นอน) ผู้ร้องแจ้งว่า ก่อนหน้านี้ได้รับผลกระทบจากกลิ่นเหม็นรบกวนฯ มากกว่าปัจจุบัน เนื่องจากเคยมีประชาชนแจ้งเรื่องร้องเรียนกรณีกลิ่นเหม็นรบกวนไปยังสำนักงานเขต ทางร้านได้มีการปรับปรุงแก้ไขบ้าง แต่ผู้ร้องยังประสบปัญหาจากกลิ่นเหม็นรบกวนอยู่ โดยทางร้านมีปล่องควันปล่อยออกมาแต่ผู้ร้องมองว่าไม่มีการบำบัดที่ได้มาตรฐานทำให้ส่งกลิ่นเหม็นรบกวนไปยังพื้นที่ใกล้เคียง และกลิ่นสารเคมีที่ทางร้านปล่อยออกมานั้นมีผลต่อสุขภาพ (เป็นสารก่อมะเร็ง) ซึ่งช่วงเวลาที่ได้รับกลิ่นเหม็นรบกวนจากสารเคมีนั้นไม่แน่นอน อาทิ บางครั้งเป็นช่วงเวลาเที่ยง บางครั้งเป็นช่วง 15.00 น. บางวันกลิ่นแรง บางวันไม่มีกลิ่น ขึ้นอยู่กับการประกอบกิจการของร้าน ล่าสุดวันที่ 8 มีนาคม 2565 ประมาณช่วงเที่ยง ผู้ร้องได้รับกลิ่นเหม็นรบกวนจากสารเคมีเป็นกลิ่นทินเนอร์เข้มข้นมาจากร้านดังกล่าว ประสงค์ให้หน่วยงานที่เกี่ยวข้อง แก้ไขปัญหากลิ่นเหม็นรบกวนจากสารเคมีในการประกอบกิจการของร้านนครไทยการช่าง เพื่อบรรเทาความเดือดร้อนให้ผู้ร้องและประชาชนที่พักอาศัยบริเวณพื้นที่ดังกล่าว
ปัจจุบันวันที่ 10 กุมภาพันธ์ 2566 ผู้ร้องยังคงได้รับความเดือดร้อนอยู่เป็นบางช่วง บางวันจะได้กลิ่นช่วงเช้า หรือบางวันจะได้กลิ่นช่วงเย็น จึงได้ทำการแจ้งกับเจ้าหน้าที่ตำรวจในพื้นที่ แต่ทางเจ้าหน้าที่ฯ ได้แจ้งกับทางผู้ร้อง "ว่าไม่สามารถรับเรื่องได้ โดยให้ผู้ร้องทำการติดต่อไปยังสำนักงานเขตบางกะปิ ด้วยตนเอง" จากนั้นผู้ร้องได้ทำการติดต่อไปยังสำนักงานเขตบางกะปิ แต่ไม่สามารถติดต่อได้ (ไม่ระบุหมายเลขโทรศัพท์) จึงประสงค์ให้ดำเนินการแก้ไขปัญหาดังกล่าวอีกครั้งแบบถาวรในการขจัดสิ่งเหม็นให้หมดไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata